รบกวนสอบถาม ถ้ามีเลือดออกบริเวณหัวนม ทั้งสองข้าง ไม่เจ็บ คลำหาก้อนเนื้อยังไม่เจอ มีสาเหตุมาจากอะไรคะ มีโอกาสเป็นมะเร็งหรือไม่คะ ปล. อายุ 32 ยังไม่แต่งงาน ยังไม่มีลูก
สวัสดีค่ะ การมีเลือดหรือน้ำปนเลือดออกจากหัวนม ถือว่าเป็นอาการมีน้ำไหลจากหัวนมที่ผิดปกติ หากยังอายุไม่มาก คืออายุ 32 ปี มักเกิดจากการเป็นเนื้องอกของต่อมน้ำนมหรือท่อน้ำนม เช่น papilloma ซึ่งจะอยู่ภายในต่อมน้ำนม หรือท่อน้ำนม ทำให้ท่อน้ำนมหรือต่อมน้ำนมขยายตัวออก ซึ่งหากเกิดบริเณใกล้หัวนม ก็จะเป็นสาเหตุให้มีเลือดไหลออกมาจากหัวนมได้ หากเนื้องอกมีขนาดเล็ก ก็จะไม่เป็นก้อน ทำให้คลำไม่ได้ก้อนที่เต้านมนอกจากนี้อาจมีสาเหตุจากจากมะเร็งเต้านมได้ แต่มักพบในช่วงอายุมากกว่านี้ และมักคลำได้ก้อนที่ชัดเจนและอาจทำให้หัวหัวบุ๋มดังนั้น หากยังคงมีเลือดไหลจากหัวนม ก็ควรไปพบแพทย์เพื่อตรวจค่ะ แพทย์อาจทำอัลตราซาวด์ หรือฉีดสีเข้าไปท่อน้ำนมแล้วถ่ายภาพเอ๊กซเรย์ เพื่อตรวจหาดูก้อนเนื้อค่ะ